《与师言客钱塘凡三月余，师言归后作诗奉寄》
元代·袁易

灯花犹记别时红，为报君归我亦东。
岂意黄尘迷瘦马，尚淹青眼送飞鸿。
群山积雪清相射，千树寒梅望欲空。
何逊扬州才思减，试烦妙语唤春风。

作者简介：（1262—1306）平江长洲人，字通甫。力学不求仕进。辟署石洞书院山长，不就。居吴淞具区间，筑堂名静春。聚书万卷，手自校雠。有《静春堂诗集》。